
****

**Διαδικτυακές Εξετάσεις**

**Διαχείριση Έργων και Ανθρωπίνου Δυναμικού**

Οι εξετάσεις του μαθήματος «Διαχείριση Έργων και Ανθρωπίνου Δυναμικού» θα πραγματοποιηθούν από απόσταση την Τρίτη 21/9/2021. Η ταυτοποίηση των εξεταζόμενων και η επιτήρηση θα γίνει στην πλατφόρμα MS Teams, στην ομάδα Διαχείριση Έργου και Ανθρωπίνου Δυναμικού.

ΠΡΟΣΟΧΗ: Η εξέταση αφορά μόνο τους φοιτητές που έχουν δηλώσει το μάθημα στο σύστημα της Γραμματείας κατά το τρέχον ακαδημαϊκό έτος. Σε καμία περίπτωση φοιτητές μη εγγεγραμμένοι στο μάθημα δεν πρέπει να συνδεθούν στην πλατφόρμα εξέτασης.

**Απαραίτητος Εξοπλισμός:**

* Καλή και σταθερή σύνδεση στο Διαδίκτυο (κατά προτίμηση μέσω καλωδίου Ethernet)
* Ηλεκτρονικός υπολογιστής με αρκετά μεγάλη οθόνη (όχι κινητό τηλέφωνο), εξοπλισμένος με κάμερα και μικρόφωνο. **Η κάμερα πρέπει να μην είναι ενσωματωμένη στην οθόνη (στην περίπτωση laptop) και να μπορεί να μετακινηθεί από τον εξεταζόμενο ώστε να είναι δυνατή η επισκόπηση της οθόνης, αν το ζητήσει ο επιτηρητής.**
  + **Δυνατότητα σκαναρίσματος** (κατά προτίμηση μέσω του app **CamScanner** για κινητά)

**Διαδικασία Εξετάσεων και Συνθήκες:**

**Είσοδος στην Εξέταση:**

* + Οι φοιτητές που έχουν δικαίωμα συμμετοχής στην εξέταση θα πρέπει να συνδεθούν στη συνεδρία του MS Teams τουλάχιστον 10 λεπτά πριν από την έναρξη της εξέτασης (κωδικός 13fztm3).
  + Ο κάθε φοιτητής κατά την είσοδο του καταγράφει το επώνυμο του με κεφαλαία ελληνικά γράμματα (επιλογή Rename από το μενού στην πάνω δεξιά γωνία του παραθύρου).
  + Οι φοιτητές θα πρέπει να είναι σε θέση να επιδείξουν τη φοιτητική τους ταυτότητα στην αρχή της διαδικασίας και οποτεδήποτε τους ζητηθεί κατά τη διάρκεια των εξετάσεων.
  + Πρέπει να είναι προφανές ότι δε χρησιμοποιείται άλλος υπολογιστής ή οθόνη και ότι δε χρησιμοποιούνται άλλες πηγές. Η διασφάλιση αυτών των συνθηκών θα ελεγχθεί 10 λεπτά πριν από την έναρξη της εξέτασης.

**Κατά την διάρκεια της εξέτασης:**

* + Στον χώρο του εξεταζόμενου δε θα πρέπει να βρίσκεται άλλος εξεταζόμενος, φοιτητής ή άλλο άτομο
  + Τα μόνα επιτρεπόμενα αντικείμενα πάνω στο γραφείο σας είναι: ηλεκτρονικός υπολογιστής με ηχεία και κάμερα, λευκές κόλλες χαρτί, στυλό, κομπιουτεράκι και κινητό
  + Παραμένετε στη θέση σας σε όλη τη διάρκεια της εξέτασης
  + Μπορείτε να δουλεύετε μόνο στα λογισμικά της εξέτασης ή στο γραπτό σας
  + Απαγορεύεται οποιαδήποτε άλλη δραστηριότητα στον ΗΥ
  + Ο διδάσκων έχει το δικαίωμα να σας ελέγξει ανά πάσα στιγμή
  + Αν έχετε κάποια ερώτηση επικοινωνείτε με τον διδάσκοντα μέσω chat

**Έξοδος από την Εξέταση:**

* + Οι φοιτητές αποχωρούν από την εξέταση μόνο όταν το επιτρέψει ο διδάσκων.
  + Αν κάποιος φοιτητής θέλει να αποχωρήσει από την εξέταση πριν τη λήξη της, ενημερώνει τον διδάσκοντα μέσω chat.
* Αριθμός φοιτητών μπορεί να εξεταστεί προφορικά επιπρόσθετα της γραπτής διαδικασίας, οπότε οι φοιτητές θα πρέπει να είναι σε θέση να υποστηρίξουν το γραπτό τους.
* Υπενθυμίζεται ότι οποιαδήποτε προσπάθεια παραβίασης των παραπάνω κανόνων θα ελεγχθεί από το Τμήμα σύμφωνα με τον κανονισμό σπουδών και τον κανονισμό εξετάσεων και η Συνέλευση του Τμήματος μπορεί να ακυρώσει την εξεταστική διαδικασία προκειμένου να διαφυλάξει το αδιάβλητο των εξετάσεων.
* Απαγορεύεται η καταγραφή ή δημοσίευση ή ανάρτηση σε ιστοσελίδες ή κοινοποίηση σε τρίτους, ή μετάδοση ή διανομή με οποιοδήποτε τρόπο από οποιονδήποτε του συνόλου ή μέρους της εξεταστικής διαδικασίας με ηλεκτρονικά μέσα, γεγονός το οποίο αποτελεί σοβαρό πειθαρχικό παράπτωμα.
* Σε εξαιρετικές περιπτώσεις διαπιστωμένης αδυναμίας πρόσβασης στα διαθέσιμα ψηφιακά μέσα εξ αποστάσεως εξέτασης για μεμονωμένες περιπτώσεις φοιτητών και μόνον, οι φοιτητές μπορούν να ζητήσουν με αίτησή τους στη Γραμματεία του Τμήματος, να εξεταστούν με άλλο τρόπο. Η συνέλευση του τμήματος θα αποφασίσει τον τρόπο εξέτασης (εναλλακτική διαδικασία απομακρυσμένης εξέτασης ή εξέταση με φυσική παρουσία).